**Nutiseadme, mobiiltelefon kasutuskord**

Eesmärk on laagri perioodil arendada lastes tähelepanu, keskendumist tegevustele, omavahelist suhtlust, loovust ning edendada tervisekäitumist.

Mobiiltelefon asub laagri ajal hoiul rühmajuhi/kasvataja käes. Lapsed võivad mobiiltelefoni või muid nutiseadmeid kasutada alljärgnevatel aegadel ja juhtudel:

* vaikse tunni ajal (kell 14.30-15.30);
* tund aega enne õhtust sündmust (kell 18.30-19.30);
* õhtuste isetegevuste filmimiseks;
* laagris töötubade ja muude tegevuste läbiviimisel, kui selleks on vajalik kasutada nutiseadet;
* erandjuhtudel rühmajuhi/kasvataja nõusolekul (näit koheselt on vaja ühendust võtta vanemaga või lapse seadusliku esindajaga jne);
* Öörahu ajal annab laps oma mobiiltelefoni või muud nutiseadmed rühmajuhi kätte hoiule. Mobiiltelefoni öiseks ajaks hoiule andmine tagab kõigile rahunemise, tervistava une.

Tegevused eesmärgi tagamiseks:

* rühmajuht selgitab laagrilisele KODUKORDA ja nutiseadmete kasutamise mõtestatust;
* rühmajuht kasutab mobiiltelefoni töövahendina laagri korralduslike ülesannete täitmiseks, millest annab lastele rühmas teada esimesel kohtumisel. Laste käitumismustrite mõjutamiseks näitavad kõik laagris töötavad täiskasvanud head eeskuju;
* rühmajuhil on „hoiulaegas“, kuhu saab mobiiltelefonid või muud nutiseadmed nii päevaseks kui ka öiseks ajaks turvaliselt hoiule anda;
* rühmajuht teeb öörahu järgselt majutustubades järelevaatlust;
* korra eest rühmas vastutab rühmajuht- kasvataja.

Selgitused laste jaoks:

* Sa oled tulnud laagrisse, kus on kindel päevakava, mis on kõikidele oluline ja täitmiseks. See võib erineda väga palju Sinu kodustest reeglitest ja korrast. Meie pakume Sulle ühiselt ja põnevalt koosveedetud aega kokkulepitud korra alusel;
* laagri tegevused pakuvad Sulle aktiivset tegevust: mänge, liikumisi ja puhkust looduses, üritusi rannaalal, meeskonnamänge, võistlusi ja isetegevust jne
* puhanuna oled reipam, uudishimulikum, teotahtelisem ja suudad keskenduda.